1340 წლის 6 აპრილს, ბასილი დიდი კომნენოსის სიკვდილის შემდეგ, იმპერიის მმართველობა ხელში ბიზანტიის იმპერატორის ანდრონიკე III-ის (1328–1341) არაკანონიერმა შვილმა ირინა პალეოლოგოსმა ჩაიგდო ხელში. ირინა პალეოლოგოსი ბასილის კანონიერი ცოლი, ეჭვმიტანილი იყო იმპერატორ ბასილის მკვლელობაში. როგორც ჩანს, ის წინასწარ ემზადებოდა ამგვარი მოვლენებისთვის და უკვე მომზადებული ჰყავდა მისი მხარდამჭერი პარტია, რომლის მეშვეობითაც ის სამეფო ტახტზე ასვლას შეძლებდა. მას შემდეგ რაც ირინა იმპერატორად ეკურთხა, ის შეეცადა იმპერიაში ძალაუფლების კონსოლიდაციას მისი მომხრე ამირჭანტარების და სხვა ცნობილი არისტოკრატების მეშვეობით. თუმცა ურთიერთობა ამირჭანტარიოებსა და სხილარებს შორის, პირადული დავების მიზეზით, მნიშვნელოვნად დაძაბული იყო. იმპერიის ორ უძლიერეს ფრაქციებს შორის დავას, ასევე ხელი შეუწყო ტახტზე მემკვიდრის არარსებობამ და ასევე იმპერატორის მიერ ძალაუფლების გამყარების უუნარობამ. ორივე მხარე ცდილობდა იმპერატორისთვის საკუთარი პოლიტიკურ-სოციალური შეხედულებები მოეხვია თავს. საბოლოოდ სხილარების კლანი აუჯანყდა იმპერატორს. სხილარებს მხარი მეიზომატებმა, დორინატებმა, კაბასიტებმა და სხვა ცნობილმა ოჯახებმა დაუჭირა მხარი. სწორედ ამგვარ პირობებში ამირჭანტარებმა სიტუაციის ხელში ასაყვანად დედოფალი ირინას მხარი დაიკავეს.